Picus (žlna)

Picus (po slovensky žlna) je rod žlnovitých (=ďatľovitých) vtákov. Staršie (do roku 2008)https://www.researchgate.net/publication/5363553_Molecular_support_for_a_rapid_cladogenesis_of_the_woodpecker_clade_Malarpicini_with_further_insights_into_the_genus_Picus_Piciformes_Picinae sa pod tento rod zaraďovali aj druhy rodu Chrysophlegma (žlna); o ešte staršej definícii tohto rodu pozri článok Picus.

 Charakteristika 
Živia sa hmyzom ako ostatné ďatlovité, občas prehltnú aj ovocie alebo vajce. Oproti ďatľom trávia na stromoch menej času, občas lovia aj v mraveniskách či termitiskách. Na Slovensku žijú dva druhy – žlna zelená a žlna sivá.

 Druhy 
Najčastejšie sa uvádzajú tieto druhy (bez druhov z rodu Chrysophlegma):
 žlna olivová (Picus viridanus)
 žlna čiernohlavá (Picus erythropygius)
 žlna červenokrídla (Picus puniceus)
 žlna červenokrká (Picus rabieri)
 žlna japonská/žlna awokera (Picus awokera)
 žlna žltochochlatá (Picus chlorolophus)
 žlna mravčia (Picus xanthopygaeus)
 žlna jantárová (Picus vittatus)
 žlna sivá (Picus canus) 
 žlna sivohlavá (Picus guerini) – staršie zaraďovaná pod Picus canus
 žlna sumatranská (Picus dedemi) – staršie zaraďovaná pod Picus canus
 žlna šupinatá (Picus squamatus)
 žlna zelená (Picus viridis) 
 žlna pyrenejská (Picus sharpei) – staršie zaraďovaná pod Picus viridis
 žlna čiernofúza (Picus vaillantii)

Niektoré zdroje uvádzajú ako samostatné druhy niektoré poddruhy vyššie uvedených druhov.

 Zdroje 

 Iné projekty 

Kategória:Žlnovité